Document ID: 32000R0593

KOMMISSIONENS FORORDNING (EF) Nr. 593/2000
af 13. marts 2000
om suspension af anvendelsen af Rådets forordning (EF) nr. 2006/97 om gennemførelsesbestemmelser til særordningen for indførsel af olivenolie med oprindelse i Marokko
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2006/97 af 9. oktober 1997 om gennemførelsesbestemmelser til særordningen for indførsel af olivenolie med oprindelse i Marokko [1], og
ud fra følgende betragtninger:
(1) I samarbejdsaftalen mellem Det Europæiske Økonomiske Fællesskab og Kongeriget Marokko [2] er der i artikel 17 og 18 og i bilag B fastsat en særordning for indførsel af olivenolie, henhørende under KN-kode 1509 og 1510, der udelukkende er fremstillet i Marokko og transporteret direkte fra dette land til Fællesskabet. Denne særordning blev ved en aftale i form af brevveksling med Kongeriget Marokko videreført efter den 1. januar 1994 og indtil samarbejdsaftalens udløb.
(2) Forordning (EF) nr. 2006/97 fastsatte gennemførelsesbestemmelser til nævnte særordning med henblik på at tilpasse denne ordning til kravene i den landbrugsaftale, der blev indgået under de multilaterale handelsforhandlinger i Uruguay-rundens regi.
(3) Ifølge artikel 5 i forordning (EF) nr. 2006/97 vedtager Kommissionen, hvis der indgås en ny aftale, de heraf følgende tilpasninger efter proceduren i artikel 38 i Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer [3], senest ændret ved forordning (EF) nr. 2702/1999 [4]. Særordningen vil ikke længere kunne anvendes efter ikrafttrædelsen den 1. marts 2000 af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side [5]. Indtil forordning (EF) nr. 2006/97 formelt ophæves ved en retsakt vedtaget af Rådet, bør den tilpasses til den nye situation, ved at dens anvendelse suspenderes med virkning fra den dato, hvor den nye aftale træder i kraft.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -
UDSTEDT FØLGENDE FORORDNING:
Artikel 1
Anvendelsen af forordning (EF) nr. 2006/97 suspenderes.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. marts 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. marts 2000.

Labels: 3
17
18